14. ΝΟΜΟΘΕΤ. ΔΙΑΤΑΓΜΑ υπ’ αριθ. 4230 της 4/4 Ιουλ. 1962 (ΦΕΚ Α΄ 98) Περί διοικήσεως της Δημοσίας Επιχειρήσεως Ηλεκτρισμού. Άρθρ.1.-1.Από της ενάρξεως της ισχύος του παρόντος Ν. Δ/τος λήγει αυτοδικαίως η θητεία του Διοικητικού Συμβουλίου της Δ.Ε.Η., λυομένης της εννόμου σχέσεως της συνδεούσης τα μέλη αυτού μετά της Δ.Ε.Η. Επίσης λήγει αυτοδικαίως οιαδήποτε σχέσις δυνάμει της οποίας παρέχεται υπηρεσία προς την Δ.Ε.Η. υπό οιουδήποτε μέλους του Διοικητικού Συμβουλίου και υφ’ οιανδήποτε ιδιότητα. 2.Ωσαύτως λήγει αυτοδιακίως η υπηρεσία του Κυβερνητικού Επιτρόπου ως και του Νομικού Συμβουλίου παρά τη Δ.Ε.Η. λυομένης της εννόμου σχέσεως της συνδεούσης τούτον μετά της Δ.Ε.Η. 3.Άπασαι αι ως άνω σχέσεις λύονται άνευ ουδεμιάς αποζημιώσεως. 4.Δια Β.Δ/τος εκδιδομένου προτάσει του Προέδρου της Κυβερνήσεως και του Υπουργού της Βιομηχανίας διορίζεται επί πεταετεί θητεία, δυνάμενος και να επαναδιορισθή ο Κυβερνητικός Επίτροπος, όστις δύναται και να μη είναι δημόσιος υπάλληλος. Ούτος επί πλέον των κατά την κειμένην νομοθεσίν αρμοδιοτήτων του δικαιούται όπως, κατά τας συνεδριάσεις του Διοικητικού Συμβουλίου της Δ.Ε.Η., δια δηλώσεώς του καταχωρουμένης εις τα πρακτικά αναστέλλη την εκτέλεσιν πάσης λαμβανομένης υπό του Διοικητικού Συμβουλίου αποφάσεως μέχρι δέκα πέντε ημερών. Κατά τον αυτόν τρόπον δικαιούται όπως ζητήση την αναβολήν λήψεως αποφάσεως επί 15θήμερον επί οιουδήποτε θέματος της ημερησίας διατάξεως. Δικαιούται επίσης να φέρη προς συζήτησιν ενώπιον του Διοικητικού Συμβουλίου οιονδήποτε θέμα σχετικόν με την Δ.Ε.Η. Η αποζημίωσις του Κυβερνητικού Επιτρόπου ορίζεται δι’ αποφάσεως του Υπουργού της Βιομηχανίας, δημοσιευμένης εις την Εφημερίδα της Κυβερνήσεως, βαρύνει δε τον προϋπολογισμόν της Δ.Ε.Η. 5.Κατά την πρώτην εφαρμογήν του παρόντος η θητεία των μελών του Διοικητικού Συμβουλίου και του Κυβερνητικού Επιτρόπου λήγει την 31 ην  Δεκ. 1966. 6.Δι’ αποφάσεως του Διοικητικού Συμβουλίου της ΔΕΗ, εγκρινομένης υπό του Υπουργού της Βιομηχανίας και δημοσιευομένης εις την Εφημερίδα της Κυβερνήσεως, διορίζεται και τρίτος βοηθός Γενικού Διευθυντού, αυξανομένων των δύο θέσεων βοηθών Γενικών Διευθυντών κατά μίαν. Δι’ αποφάσεως του Διοικητικού Συμβουλίου διορίζεται Νομικός Σύμβουλος παρά τη ΔΕΗ, δικηγόρος παρ’ Αρείω Πάγω, επί συμβάσει αορίστου χρόνου. Άρθρ.2.-1.Δι’ αποφάσεως του Προέδρου της Κυβερνήσεως συνιστάται εντός μηνός από της δημοσιεύσεως του παρόντος Ν.Δ/τος τριμελής Επιτροπή Εκτάκτου Ελέγχου, αποτελουμένη εξ ενός Συμβούλου της Επικρατείας, ενός Αεροπαγίτου και ενός Συμβούλου του Ελεγκτικού Συνεδρίου, εκάστου υποδεικνυομένου υπό της ολομελείας του Συμβουλίου της Επικρατείας, του Αρείου Πάγου και του Ελεγκτικού Συνεδρίου αντιστοίχως. 2.Σκοπός της Επιτροπής Εκτάκτου Ελέγχου είναι η έρευνα περί τυχόν γενομένων παραβάσεων των διεπόντων την ΔΕΗ Νόμων και κανονισμών ή περί τυχόν γενομένων διαχειριστικών ανωμαλιών και η εντός τριμήνου από της συστάσεώς της υποβολή σχετικής εκθέσεως προς τον Πρόεδρον της Κυβερνήσεως. 3.Η Επιτροπή Εκτάκτου Ελέγχου έχει αρμοδιότητα και εξουσίαν όπως α)διορίζη κατά την κρίσιν αυτής εμπειρογνώμονας επί θεμάτων τεχνικών, διοικητικών, οικονομικών και διαχειριστικών β)καλή και εξετάζη, κατά την κρίσιν αυτής ενόρκως ή μη, παν πρόσωπον δυνάμενον να παράσχη αυτή χρησίμους πληροφορίας και γ)ζητή την προσαγωγήν παντός δημοσίου ή ιδιωτικού εγγράφου, αναγκαίου κατά την κρίσιν της δια την διεξαγωγήν του έργου της, δυναμένη να προβή και εις κατάσχεσιν εγγράφων κατά τας διατάξεις της Ποινικής Δικονομίας. Η Επιτροπή δέον ωσαύτως να εξετάζη κατ’ αίτησίν του παν πρόσωπον επιθυμούν να παράσχη αυτή χρησίμους πληροφορίας. 4.Η Επιτροπή Εκτάκτου Ελέγχου χρησιμοποιεί ως βοηθητικόν προσωπικόν δημοσίους υπαλλήλους κατ’ απόσπασιν διατασσομένην τη αιτήσει αυτής δι’ αποφάσεως του Υπουργού Προεδρίας της Κυβερνήσεως και του αρμοδίου Υπουργού. Αι αμοιβαί των μελών της Επιτροπής και του βοηθητικού προσωπικού ως και αι λοιπαί πάσης φύσεως δαπάναι της λειτουργίας αυτής καθορίζονται δι’ αποφάσεων του Προέδρου της Κυβερνήσεως και καταβάλλονται υπό της ΔΕΗ. (Αντί της σελ. 224, 07(α) Σελ. 224,07(β) Δημόσια Επιχείρηση Ηλεκτρισμού 13.Δ.η.13-14 5.Πάσα γενική ή ειδική διάταξις αντικειμένη εις τας διατάξεις του παρόντος Ν.Δ/τος καταργείται. Η ισχύς του παρόντος Ν.Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. 